पाएं अपने शहर की ताज़ा ख़बरें और फ्री ई-पेपरडाउनलोड करें
बीते साल अच्छी बारिश हाेने के बाद भी किसान इन दिनाें मूंग में पानी के लिए तरस रहे हैं। पानी अब सियासी मुद्दा बन गया है। इस पर राजनीतिक आराेप प्रत्यारोप शुरू हाे गए हैं। मंत्री कमल पटेल ने टेल तक पानी पहुंचाने व 50-55 दिन नहर चलाने का दावा किया था। इस पर कांग्रेस पानी नहीं मिलने का आराेप लगाते हुए फसल खराब हाेने व जल्दी नहर बंद हाेने से पैदावार घटने का आराेप लगा रही है।
किसान कांग्रेस प्रदेश महामंत्री रविशंकर शर्मा ने कहा कि मंत्री पटेल ने टेल तक पानी पहुंचाने व 50-55 दिन नहर चलाने की बात कही थी। जिस पर भराेसा कर किसानों ने बाेवनी की। अब नहर में पानी नहीं है। 15 से 20 मई तक पानी देना था। ऐसा नहीं हुआ ताे पैदावार कम हाेगी। इधर, एसई एसके सक्सेना ने बताया कि मंत्री के निर्देश पर होशंगाबाद, सिवनीमालवा व हरदा के लिए पानी लगातार मिलेगा। बांध में वर्ष 2016 की स्थिति अनुसार, न्यूनतम 17.51 एमसीएम पानी आरक्षित रखते हुए शेष का उपयाेग मूंग में किया जाएगा। 3800 क्यूसेक की दर से लगातार पानी मिलेगा। दाेनाें जिलाें काे जरूरत अनुसार पानी दिया जाएगा।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn